Na temelju članka 16. Zakona o komunalnom gospodarstvu (Narodne novine 36/95, 70/97, 128/99, 57/00, 129/00, 59/01, 26/03 - pročišćeni tekst, 82/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) i članka 41. točke 2. Statuta Grada Zagreba (Službeni glasnik Grada Zagreba 23/16 i 2/18), Gradska skupština Grada Zagreba, na \_\_\_\_sjednici, \_\_\_\_\_\_\_\_\_2018., donijela je

**ODLUKU**

**o izmjeni Odluke o komunalnom redu**

**Članak 1.**

U Odluci o komunalnom redu (Službeni glasnik Grada Zagreba 3/14, 16/14, 22/14, 25/15 i 6/17) članak 84. mijenja se i glasi:

Spremnici za odvojeno prikupljanje miješanog komunalnog otpada, bio otpada, otpadnog papira i kartona te otpadne plastike i otpadne metalne ambalaže moraju se postavljati sukladno odluci kojom se uređuje način pružanja javne usluge prikupljanja miješanog komunalnog otpada i biorazgradivog komunalnog otpada i usluga povezanih s javnom uslugom u Gradu Zagrebu.

Radi sprječavanja neovlaštenog korištenja spremnika od strane trećih osoba, koji su postavljeni na javnim površinama, na zahtjev korisnika usluge prikupljanja miješanog komunalnog otpada i biorazgradivog komunalnog otpada, ako postoje prostorne mogućnosti, spremnici se mogu ograditi ogradom za koju oblik i dizajn određuje Grad Zagreb, a veličinu i lokaciju davatelj javne usluge uz suglasnost nadležnog gradskog upravnog tijela.

Trošak ograde se podmiruje iz proračuna Grada Zagreba, a oblik, veličina i dizajn ograde mora biti usklađen s urbanizmom, okolišem i prostorom na koji se postavlja.

Za zauzimanje dijela javne površine za postavljanje spremnika iz stavka 1. ovoga članka i za postavljanje ograde oko spremnika iz stavka 2. ovoga članka ne plaća se naknada.

**Članak 2.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**Predsjednik**

**Gradske skupštine**

**dr.sc. Andrija Mikulić**